[pic] | EVROPSKA KOMISIJA |

Bruselj, 30.11.2010

COM(2010) 696 konč.

.

POROČILO KOMISIJE EVROPSKEMU PARLAMENTU IN SVETU

o odhodkih za EKJS Sistem zgodnjega opozarjanja Št. 7-10/2010

KAZALO

1. Uvod 3

2. Namenski prejemki za EKJS 3

3. Prejemki začasnih zneskov za prestrukturiranje (sektor sladkorja) 4

4. Pripombe k začasnemu izvajanju proračuna EKJS za leto 2010 4

5. Izvajanje namenskih prejemkov za EKJS 7

6. Izvajanje prejemkov začasnih zneskov za prestrukturiranje (sektor sladkorja) 7

7. Izvajanje sklada za prestrukturiranje sladkorne industrije 7

8. Sklepne ugotovitve 7

PRILOGA: | ZAčASNA PORABA ODOBRENIH PRORAčUNSKIH SREDSTEV EKJS DO 31. AVGUSTA 2010 |

UVOD

V priloženi razpredelnici je za obdobje od 16. oktobra 2009 do 31. avgusta 2010 predstavljena raven dejanskega izvajanja proračuna v primerjavi s sestavo odhodkov, kot je določena s kazalnikom, vzpostavljenim na podlagi določb člena 20 Uredbe Sveta (ES) št. 1290/2005[1].

NAMENSKI PREJEMKI ZA EKJS

Na podlagi določb člena 34 Uredbe Sveta (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi odločb o potrditvi skladnosti, iz nepravilnosti in dajatev na mleko, namenski prejemki za financiranje odhodkov EKJS. Namenski prejemki se lahko v skladu s temi pravili uporabijo za financiranje odhodkov držav članic za EKJS. Če se del teh prihodkov ne porabi, se bo neporabljeni del samodejno prenesel v naslednje proračunsko leto[2].

Kot je bilo navedeno že v prejšnjih poročilih o Sistemu zgodnjega opozarjanja, so razpoložljivi namenski prejemki po ocenah Komisije znašali 922 milijonov EUR, in sicer:

- pričakovani namenski prejemki v proračunskem letu 2010 so bili ocenjeni na 789 milijonov EUR. Pričakovani so bili prejemki iz popravkov pri potrditvi skladnosti in prejemki iz nepravilnosti v višini 600 milijonov EUR oziroma 91 milijonov EUR. Prejemki iz dajatev na mleko so bili ocenjeni na 98 milijonov EUR;

- pričakovani namenski prejemki, ki naj bi se v proračunskem letu 2010 prenesli iz proračunskega leta 2009, so bili ocenjeni na 133 milijonov EUR.

Komisija je te prejemke v višini 922 milijonov EUR namenila dvema shemama, in sicer:

- 222 milijonov EUR za operativna sredstva za organizacije proizvajalcev v sektorju sadja in zelenjave in

- 700 milijonov EUR za shemo enotnega plačila.

Proračunski organ je v skladu s pisnim predlogom spremembe, ki ga je pripravila Komisija, za ti dve shemi odobril sredstva v višini 547 milijonov EUR oziroma 28 480 milijonov EUR. Vsota zgoraj navedenih odobrenih sredstev in namenskih prejemkov ustreza skupni oceni zahtevanih odobritev v višini 769 milijonov EUR za operativna sredstva za organizacije proizvajalcev v sektorju sadja in zelenjave ter 29 180 milijonov EUR za shemo enotnega plačila.

V priloženi razpredelnici, ki prikazuje začasno izvajanje proračuna za leto 2010 za obdobje do 31. avgusta 2010, so izglasovana odobrena proračunska sredstva za navedeni shemi vključena v prvotno odobrena proračunska sredstva v višini 720,1 milijona EUR za sektor sadja in zelenjave ter 33 272 milijonov EUR za sektor ločenih neposrednih pomoči, pri čemer se ne upoštevajo navedeni namenski prejemki. Če prištejemo prejemke, namenjene tema sektorjema, znašajo skupna odobrena proračunska sredstva za leto 2010 942,1 milijona EUR za sektor sadja in zelenjave ter 33 972 milijonov EUR za sektor ločenih neposrednih pomoči.

PREJEMKI ZAčASNIH ZNESKOV ZA PRESTRUKTURIRANJE (SEKTOR SLADKORJA)

Začasni zneski za prestrukturiranje sektorja sladkorja se obravnavajo kot namenski prejemki za financiranje pomoči pri prestrukturiranju sladkorne industrije in druge pomoči, predvidene v skladu za prestrukturiranje sladkorne industrije. Kot je bilo navedeno že v prejšnjih poročilih o Sistemu zgodnjega opozarjanja, so bili ti prejemki za leto 2010 ocenjeni na 606,8 milijona EUR, pričakovan pa je bil prenos sredstev v višini 717,9 milijona EUR iz proračunskega leta 2009 v proračunsko leto 2010.

PRIPOMBE K ZAčASNEMU IZVAJANJU PRORAčUNA EKJS ZA LETO 2010

V nadaljevanju je kratko pojasnilo nekaterih proračunskih členov, pri katerih se kažejo oziroma se bodo ob koncu leta pokazala največja odstopanja med dejansko in pričakovano ravnjo izvajanja proračuna za leto 2010.

Ukrepi trga

Poraba odobrenih sredstev za intervencije na kmetijskih trgih je bila za 422,1 milijona EUR nižja od vrednosti kazalnika na dan 31. avgusta 2010. Razliko je mogoče pripisati zlasti programom za hrano ter mlečnemu sektorju in sektorju mlečnih izdelkov, ki zdaj kažejo izrazito premajhno porabo sredstev. Hkrati pa drugi sektorji, kot sta sektor sadja in zelenjave ter vinski sektor, kažejo preveliko porabo.

Žita (+36,4 milijona EUR)

Večjo porabo odobrenih sredstev v primerjavi z vrednostmi kazalnika je trenutno mogoče pripisati zlasti večjemu vnosu žit v javna skladišča ter pospešenemu ritmu teh vnosov glede na ritem v trenutku, ko je bil opredeljen kazalnik za leto 2010. Komisija pričakuje, da bodo odhodki za to shemo, ki bodo nastali do konca proračunskega leta, višji od sredstev, ki so zanjo predvidena v proračunu za leto 2010.

Nadomestila za proizvode, ki ne spadajo v Prilogo I (–52,5 milijona EUR)

Počasnejša poraba odobrenih sredstev v primerjavi z vrednostmi kazalnika je zlasti posledica manjše porabe držav članic v zvezi z izplačili izvoznih nadomestil za mlečne izdelke, ki jih vsebujejo izvoženi predelani kmetijski proizvodi. Razmere na trgih mleka in mlečnih izdelkov so se namreč glede na razmere ob pripravi pisnega predloga spremembe za proračunsko leto 2010 močno izboljšale. Zaradi tega izboljšanja je Komisija novembra 2009 prenehala izplačevati izvozna nadomestila za mlečne izdelke. Komisija predvideva, da bodo do konca proračunskega leta za ta sektor v proračunu nastali proračunski prihranki.

Programi za hrano (–208,8 milijona EUR)

Počasnejša poraba odobrenih sredstev v primerjavi z vrednostmi kazalnika je trenutno zlasti posledica časovnega zamika med trenutkom, ko države članice priglasijo količine izdelkov, vzete iz skladiščenja, in trenutkom, ko države članice priglasijo, da so ti izdelki prevzeti za distribucijo v okviru načrta. Poleg tega se pričakuje, da bodo do konca proračunskega leta prijavljeni dodatni odhodki, saj se lahko mlečni izdelki vzamejo iz skladiščenja do konca septembra 2010 in ne do avgusta 2010, kar bi bil običajen rok. Trenutno Komisija meni, da se bo izvajanje te sheme, podobno kot v primeru načrta za leto 2009, do konca proračunskega leta pospešilo.

Sadje in zelenjava (+60,9 milijona EUR v primerjavi z odobrenimi sredstvi)

Raven izvajanja je posledica uporabe kazalnika do 31. avgusta 2010 za odobrena proračunska sredstva, ki ne vključujejo namenskih prejemkov za ta sektor (opomba: podrobnosti so navedene v točki 2).

Opomba: Komisija je za lažje razumevanje priložene razpredelnice začasnega izvrševanja vnesla opombo *, ki kaže stanje, če bi se kazalnik z dne 31. avgusta 2010 uporabil za predvidena skupna odobrena proračunska sredstva za financiranje tega sektorja. Kot je navedeno v točki 2, skupno financiranje, predvideno za ta sektor, sestavljajo odobrena proračunska sredstva v višini 720,1 milijona EUR in namenski prejemki za ta sektor, ocenjeni na 222,0 milijona EUR. Če bi kazalnik uporabili za skupna sredstva v višini 942,1 milijona EUR, ki bodo predvidoma na razpolago za ta sektor, bi bila poraba premajhna za 96,0 milijona EUR.

Trenutno Komisija predvideva, da bodo v tem sektorju nastali manjši prihranki, saj se pričakuje, da bodo plačila za operativna sredstva za proizvajalce manjša, kot se je prvotno predvidevalo.

Proizvodi sektorja za pridelavo grozdja (+73,2 milijona EUR)

V primerjavi s proračunskimi sredstvi po kazalniku z dne 31. avgusta 2010 je presežek odobrenih proračunskih sredstev posledica pospešenih plačil držav članic, zlasti za nacionalne programe pomoči. Glede plačil za te programe se ob upoštevanju vzorca porabe v letu 2009 v zadnjih dveh mesecih proračunskega leta pričakujejo dodatni odhodki. Vendar Komisija trenutno predvideva, da bodo v tem sektorju nastali manjši prihranki.

Mleko in mlečni izdelki (–316,6 milijona EUR)

Razmere na trgih mleka in mlečnih izdelkov so se močno izboljšale glede na razmere ob pripravi pisnega predloga spremembe za proračunsko leto 2010. Komisija je zato prenehala izplačevati izvozna nadomestila za mleko in mlečne izdelke. Poleg tega so se tržne cene v EU precej zvišale, zaradi česar se je ustavil pritok posnetega mleka v prahu in masla v javna skladišča, v katerih se je količina zalog obeh proizvodov stabilizirala. Počasnejša poraba odobrenih sredstev v primerjavi z vrednostmi kazalnika je posledica trenutno nižjih odhodkov v tem sektorju zaradi navedenih dejavnikov. Zato Komisija predvideva, da bodo v tem sektorju nastali precej veliki proračunski prihranki.

Neposredne pomoči

Uporaba odobrenih sredstev za neposredne pomoči je bila v primerjavi z vrednostmi kazalnika na dan 31. avgusta 2010 večja za 429,3 milijona EUR.

Ločene neposredne pomoči (+587,9 milijona EUR v primerjavi z odobrenimi sredstvi)

Raven izvajanja je posledica uporabe kazalnika do 31. avgusta 2010 za odobrena proračunska sredstva, ki ne vključujejo namenskih prejemkov za ta sektor (opomba: podrobnosti so v točki 2).

Opomba: Komisija je za lažje razumevanje priložene razpredelnice začasnega izvrševanja vnesla opombo *, ki kaže stanje, če bi se kazalnik z dne 31. avgusta 2010 uporabil za predvidena skupna odobrena proračunska sredstva za financiranje tega sektorja. Kot je navedeno v točki 2, skupno financiranje, predvideno za ta sektor, sestavljajo odobrena proračunska sredstva v višini 33 272 milijonov EUR in namenski prejemki za ta sektor, ocenjeni na 700 milijonov EUR. Če bi kazalnik uporabili za skupna sredstva v višini 33 972 milijonov EUR, ki bodo predvidoma na razpolago za ta sektor, bi bila poraba za 110,8 milijona EUR premajhna, kar bi znašalo 0,3 % omenjenih skupnih sredstev.

Trenutno to nekoliko premajhno izvajanje kaže, da bo stopnja izvajanja te sheme boljša v proračunskem letu 2010 kot v proračunskem letu 2009.

Druge neposredne pomoči (–159,8 milijona EUR)

Vzrok za ta vzorec premajhnega izvajanja so zlasti nekatere sheme, kakršne so premije za živali in pomoči na površino za bombaž, kjer so bili zahtevki vloženi za manjše število živali oziroma hektarov glede na podatke, ki so bili upoštevani ob pripravi proračuna za leto 2010. Trenutno Komisija predvideva, da bodo v tem sektorju nastali manjši prihranki.

Revizija odhodkov za kmetijstvo

Potrditev obračunov iz preteklih let (+234,2 milijona EUR)

Trenutna raven izvajanja izhaja iz primerjave že opravljenih popravkov potrditev obračunov z ustreznim kazalnikom z dne 31. avgusta 2010. Trenutno izvajanje te sheme kaže na premajhno izvajanje negativnih odhodkov te sheme, ki znaša 234,2 milijona EUR.

Poudariti je treba, da je proračunski organ potrdil znesek v višini –310 milijonov EUR, čeprav je Komisija v svojem pisnem predlogu spremembe za leto 2010 predlagala popravke v višini –80 milijonov EUR. Komisija meni, da pričakovani popravki iz njenih odločb o potrditvi obračunov in zaradi nespoštovanja rokov za plačilo pomoči s strani držav članic ne bi zadostovali za kritje izrednega zneska –310 milijonov EUR, ki ga določa proračunski organ. Komisija bi morala za zaprtje te proračunske postavke v letu 2010 posledični znatni primanjkljaj negativnih proračunskih sredstev pokriti s pozitivnimi proračunskimi sredstvi.

IZVAJANJE NAMENSKIH PREJEMKOV ZA EKJS

Priložena razpredelnica prikazuje, da so bili od 31. avgusta 2010 na voljo namenski prejemki v višini 900,3 milijona EUR, in sicer:

- prejemki, ki izvirajo iz popravkov na podlagi odločb o potrditvi skladnosti, so znašali 509,7 milijona EUR, pri čemer se do konca proračunskega leta pričakujejo še dodatni zneski;

- prejemki, ki izvirajo iz nepravilnosti, so znašali 146,4 milijona EUR, pri čemer se do konca proračunskega leta pričakujejo še dodatni zneski;

- do zdaj bi morala biti zbrana večina prejemkov iz dajatev za mleko, ki znašajo 102,6 milijonov EUR v primerjavi z začetno oceno 98 milijonov EUR;

- nazadnje, v nasprotju z začetno oceno 133 milijonov EUR, so namenski prejemki, preneseni iz leta 2009 v leto 2010, znašali 141,5 milijona EUR.

Zbrani namenski prejemki od 31. avgusta 2010 znašajo 758,7 milijona EUR, pri čemer se do konca proračunskega leta pričakujejo še dodatni zbrani zneski. Trenutno Komisija pričakuje, da bodo namenski prejemki, ki bodo potem na voljo leta 2010, višji kot prvotno predvideni v proračunu za leto 2010. Navesti je treba, da se bo znesek neporabljenih namenskih sredstev, zbranih v letu 2010, prenesel v proračunsko leto 2011.

IZVAJANJE PREJEMKOV ZAčASNIH ZNESKOV ZA PRESTRUKTURIRANJE (SEKTOR SLADKORJA)

Kot je bilo navedeno že v prejšnjih poročilih o Sistemu zgodnjega opozarjanja, so skupni namenski prejemki na razpolago v proračunu za leto 2010 v obliki začasnih zneskov za prestrukturiranje znašali 1 375,1 milijona EUR.

IZVAJANJE SKLADA ZA PRESTRUKTURIRANJE SLADKORNE INDUSTRIJE

Države članice so konec avgusta 2010 izvedle plačila v višini 244,5 milijona EUR za pomoč prestrukturirani sladkorni industriji, diverzifikaciji ali rafiniranju sladkorja. Trenutno Komisija ocenjuje, da plačila, ki jih je treba opraviti v okviru te sheme leta 2010, znašajo 360 milijonov EUR. Zato se ta stopnja izvajanja ocenjuje kot začasna, do konca proračunskega leta pa se pričakujejo še dodatna plačila.

SKLEPNE UGOTOVITVE

Začasno izvrševanje proračunskih sredstev EKJS za leto 2010 za obdobje do 31. avgusta 2010 kaže, da so mesečna povračila državam članicam glede na predvidene vrednosti kazalnika za približno 222,4 milijona EUR presegla odobrena proračunska sredstva. Prevelika poraba se razlaga zlasti z odhodki za neposredne pomoči, glede odhodkov za intervencije na kmetijskih trgih pa bo izboljšanje razmer na trgu mleka omogočilo prihranke tako glede pričakovanih odhodkov za izvozna nadomestila za mlečne izdelke kot glede pričakovanih odhodkov za javno skladiščenje masla in posnetega mleka v prahu.

Glede zvišanja prihodkov iz popravkov potrditev obračunov s strani proračunskega organa za –230,0 milijona EUR na skupaj –310,0 milijona EUR Komisija meni, da prihodki iz popravkov na podlagi odločb Komisije o potrditvi obračunov in drugih popravkov zaradi neupoštevanja rokov za izplačilo pomoči s strani držav članic ne bodo zadostovali za kritje navedenih negativnih odhodkov. Predlog spremembe proračuna 10/2010 je vključeval zmanjšanje proračunskih sredstev iz poglavja 05 02 (intervencije na kmetijskih trgih) za 330 milijonov EUR. Zato Komisija pričakuje, da se bo nefinancirani del omenjenih negativnih odhodkov pokril z raznimi prihranki v sedanjem proračunu in zlasti z namenskimi prejemki, ki bodo na voljo leta 2010.

PRILOGA

[pic]

[1] UL L 209, 11.8.2005, str. 1.

[2] Najprej je treba porabiti prenesene namenske prejemke, torej pred odobrenimi proračunskimi sredstvi, ki jih je izglasoval proračunski organ, ali namenskimi prejemki, ustvarjenimi med letom (člen 10 finančne uredbe).